Genwit อัจฉริยะพันธุ์ใหม่

Genwit อัจฉริยะพันธุ์ใหม่ (อังกฤษ: STEM WAR) เป็นรายการโทรทัศน์ไทยประเภทเกมโชว์แข่งขันตอบปัญหาเชิงวิชาการตามแนวทางสเตมศึกษาของนักเรียนในระดับมัธยมศึกษาตอนปลายจากโรงเรียนต่าง ๆ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ภายใต้การสนับสนุนจาก บริษัท บางจาก คอร์ปอเรชั่น จำกัด (มหาชน) ออกอากาศทุกวันพุธ เวลา 20.05 น. ทางช่องเวิร์คพอยท์ เริ่มออกอากาศครั้งแรกเมื่อวันที่ 3 เมษายน พ.ศ. 2567

**ผู้ดำเนินรายการ**
 พิธีกร —
** ฤดูกาลที่ 1 — กันต์ กันตถาวร
** ฤดูกาลที่ 2 —
*** กรกันต์ สุทธิโกเศศ
*** ไดอาน่า จงจินตนาการ- อาจารย์ที่ปรึกษา —
** รองศาสตราจารย์ สุรเชษฐ์ หลิมกำเนิด (อ.ยอ)
** รองศาสตราจารย์ ณัฏฐวี เนียมศิริ (อ.ปอ)- ผู้ดูแลห้องปฏิบัติการ (Lab Boy) — อำพล ขวัญพัก (ครูกาแฟ) 

**รูปแบบรายการ**
รายการคัดเลือกนักเรียนระดับมัธยมศึกษาตอนปลายจากโรงเรียนต่าง ๆ จำนวน 16 โรงเรียน ที่มีความสามารถในการตอบปัญหาเชิงวิชาการตามแนวทางสเตมศึกษา (วิทยาศาสตร์, เทคโนโลยี, วิศวกรรมศาสตร์ และคณิตศาสตร์) เพื่อเข้าร่วมรายการ (ในฤดูกาลที่ 2 คัดเลือกผ่านการ Audition จาก 36 ทีม) ประกบคู่ด้วยการจับสลาก และแข่งขันแบบแพ้คัดออกทุก ๆ สัปดาห์ ทั้งหมด 4 รอบ คือ รอบแรก, รอบก่อนรองชนะเลิศ, รอบรองชนะเลิศ และรอบชิงชนะเลิศ แบ่งออกเป็นเกมต่าง ๆ ซึ่งเปลี่ยนแปลงในแต่ละรอบ ดังนี้

**เกมที่ 1: Speedy Quiz**
เกมนี้เป็นเกมเดียวที่ผู้เข้าแข่งขันสามารถสะสมค่าพลัง (Energy) ได้ โดยผู้เข้าแข่งขันแต่ละทีมซึ่งมีทีมละ 4 คน รวมตอนละ 8 คน จะต้องตอบคำถาม 8 ข้อ ข้อละ 3 ตัวเลือก หลังจากเปิดตัวเลือกครบ จะจับเวลา 3 วินาทีในการตอบรายบุคคล ไม่สามารถปรึกษากันในทีมได้ หากตอบถูกจะได้รับค่าพลัง 1 หน่วยพลัง/คน และหากทุกคนในทีมตอบถูกในข้อนั้น ๆ (Perfect Score) จะได้รับค่าพลังเพิ่มอีก 1 หน่วยพลัง รวมเป็น 5 หน่วยพลัง ทำให้จะมีค่าพลังที่แต่ละทีมจะได้รับมากที่สุด คือ 40 หน่วยพลัง
ในรอบก่อนรองชนะเลิศ มีการปรับรูปแบบเกมเล็กน้อย โดย 4 ข้อแรกเล่นเหมือนรอบแรกทุกประการ แต่ทีมที่ทำ Perfect Score ได้ จะได้สิทธิ์เปิดกล่องสุ่มในเกมที่ 2 เพิ่ม 1 กล่อง/ครั้ง และใน 4 ข้อสุดท้าย ทั้ง 2 ทีมจะต้องส่งตัวแทนออกมาตอบคำถามข้อละ 1 คนโดยไม่ซ้ำ หากทีมใดทีมหนึ่งตอบคำถามถูก จะได้รับ 5 หน่วยพลัง แต่หากตอบถูกทั้ง 2 ทีม จะได้รับทีมละ 3 หน่วยพลัง
ในรอบรองชนะเลิศ มีการเพิ่มบัตร (Card) จำนวน 10 ใบ ซึ่งตรงกลางมีรูปภาพที่เกี่ยวกับคำถาม ให้ทั้ง 2 ทีมสลับกันเลือกบัตรทีมละ 4 ใบ รวม 8 ใบ โดยทีมที่ผ่านเข้ารอบมาก่อนจะได้เลือกบัตรก่อน และยังคงมีการส่งตัวแทน 1 คนตอบคำถาม 4 ข้อสุดท้ายเช่นเดิม
ในรอบชิงชนะเลิศ มีการปรับรูปแบบเกมใหม่ทั้งหมด โดยเพิ่มจำนวนคำถามจาก 8 ข้อ เป็น 10 ข้อ และผู้เข้าแข่งขันแต่ละทีมซึ่งเพิ่มเป็น 5 คน รวม 10 คนในรอบนี้ สามารถปรึกษากันได้ทุกข้อ และกดปุ่มตอบได้ทุกเมื่อแม้ยังเปิดตัวเลือกไม่ครบ หลังกดปุ่มเสร็จ จะจับเวลา 3 วินาทีในการตอบ หากตอบถูกจะได้รับ 5 หน่วยพลังทันที แต่หากตอบผิดหรือตอบไม่ทัน จะหมดสิทธิ์ตอบคำถามในข้อนั้น ๆ และหากทีมตรงข้ามตอบถูก จะได้รับ 3 หน่วยพลัง

**เกมที่ 2**
ตั้งแต่เกมนี้ ผู้เข้าแข่งขันสามารถใช้เครื่องมือจากห้องปฏิบัติการ (Laboratory) มาช่วยหาคำตอบได้ โดยแบ่งเป็น 3 เกมตามรอบ ดังนี้

**Scene Analysis**
เกมนี้ใช้ในรอบแรกและรอบก่อนรองชนะเลิศ โดยจำลองเหตุการณ์สมมุติที่เปลี่ยนแปลงไปทุกสัปดาห์ ให้ทั้ง 2 ทีมสืบหาความจริงให้ถูกต้องด้วยหลักสเตมศึกษา โดยมีคำถาม 2 ชุดที่แตกต่างกัน (ในเหตุการณ์สมมุติเดียวกัน) ทีมที่มีค่าพลังมากกว่าจะได้เลือกชุดคำถามก่อน เกมนี้จะเริ่มใช้ค่าพลังที่สะสมมาจากเกมแรก โดยระหว่างหาคำตอบจะลดลง 1 หน่วยพลัง/นาที หากตอบผิดจะถูกหักครั้งละ 5 หน่วยพลัง และหากค่าพลังเหลือ 0 หรือน้อยกว่า (ไม่ว่าจากการตอบผิดจนค่าพลังถูกหักจนเหลือ 0 หรือน้อยกว่า หรือปล่อยให้ค่าพลังถูกหักจนหมด) ถือว่าทีมนั้นไขปริศนาไม่สำเร็จและสิ้นสุดการเล่นในคำถามของทีมตัวเองทันที (แต่จะยังได้เล่นเกมที่ 3 ด้วยค่าพลัง 0 หน่วยพลัง)
ในรอบก่อนรองชนะเลิศ มีการเพิ่มกล่องสุ่ม จำนวน 10 กล่อง ทั้ง 2 ทีมสามารถเปิดกล่องได้ก่อน 1 กล่อง และมีสิทธิ์เปิดเพิ่มอีก 1 กล่อง/จำนวน Perfect Score ในเกมที่ 1 โดยของทั้งหมดในกล่องสุ่มมีดังนี้- เพิ่ม 2/3 หน่วยพลัง (อย่างละ 1 กล่อง รวม 2 กล่อง)- Search ฟรี 2 นาที (2 กล่อง, ใช้ตอนไหนก็ได้)- เรียกสมาชิกคนที่ 5 ลงมาช่วยได้ 2 นาที (3 กล่อง, ใช้ตอนไหนก็ได้)- ซื้อของฟรี 1 ชิ้นในเกมที่ 3 (1 กล่อง)- ซื้อของ 1 แถม 1 ในเกมที่ 3 (1 กล่อง)- สิ่งของระดับ Secret (1 กล่อง)
** จำกัดบริเวณคู่แข่งได้ 1 คนตลอดเกม (ใช้ตอนไหนก็ได้)
** ห้ามคู่แข่ง 1 คนพูดตลอดเกม (ใช้ตอนไหนก็ได้)
** ห้ามคู่แข่ง 1 คนใช้มือตลอดเกม (ใช้ตอนไหนก็ได้)

**2 Minutes Challenge**
เกมนี้ใช้ในรอบรองชนะเลิศ เพื่อให้ทั้ง 2 ทีมสะสมค่าพลังเพิ่ม โดยการตอบคำถาม 6 ข้อ จากทั้งหมด 8 ข้อ โดยก่อนเริ่มตอบคำถาม จะมีบัตรตัวช่วย 8 ใบ ให้ทั้ง 2 ทีมสุ่มหยิบทีมละ 3 ใบ โดยแต่ละทีมจะไม่เห็นบัตรตัวช่วยของทีมตรงข้าม โดยบัตรตัวช่วยทั้งหมด มีดังนี้- เรียกสมาชิกคนที่ 5 ลงมาช่วยได้ตลอดข้อ (มี 4 ใบ, ใช้ข้อไหนก็ได้)- เปลี่ยนคำถาม (ใช้ได้ในข้อของตนเท่านั้น)- สะท้อนคำถามกลับ (ใช้ได้ในกรณีทีมตรงข้ามโยนคำถามเท่านั้น)- ลดเวลาคิดฝ่ายตรงข้าม 30 วินาที (ใช้ข้อไหนก็ได้)- เพิ่มเวลาคิด 30 วินาที (ใช้ข้อไหนก็ได้)
หลังจากได้บัตรตัวช่วยแล้ว ทีมที่มีค่าพลังมากกว่าจะได้เลือกคำถามก่อน แต่คำถามที่ได้จะยังไม่สมบูรณ์ หลังอ่านแล้ว จะต้องตัดสินใจว่าจะเล่นเองหรือโยนให้ทีมตรงข้าม หลังจากนั้นพิธีกรจะอ่านคำถามเต็ม เมื่ออ่านจบแล้ว จะมีเวลา 3 วินาที ในการตัดสินใจเลือกใช้หรือไม่ใช้ตัวช่วยในข้อนั้น ๆ หลังจากนั้นจะมีเวลาหาคำตอบ 2 นาที เมื่อหมดเวลา ทีมที่เล่นคำถามนั้น ๆ จะต้องตอบทันที หากตอบผิด ทีมตรงข้ามจะสามารถกลับมาตอบคำถามเดิมได้ โดยในแต่ละข้อมีค่าพลังดังนี้- หากทีมที่ได้คำถามเลือกเล่นเอง แล้วตอบถูก จะได้รับ 5 หน่วยพลัง แต่หากตอบผิดแล้วทีมตรงข้ามตอบถูก จะได้รับ 3 หน่วยพลัง- หากทีมที่ได้คำถามเลือกโยน แล้วทีมตรงข้ามตอบถูก จะได้รับ 5 หน่วยพลัง แต่หากตอบผิด ทีมที่โยนคำถามจะได้รับ 3 หน่วยพลังทันที และหากตอบถูกอีก จะได้รับเพิ่มอีก 3 หน่วยพลัง รวมเป็น 6 หน่วยพลัง

**3 Minutes Challenge**
เกมนี้ใช้ในรอบชิงชนะเลิศ เพื่อให้ทั้ง 2 ทีมสะสมค่าพลังเพิ่ม โดยการตอบคำถาม 5 ข้อ และมีเวลาหาคำตอบ 3 นาที โดยระหว่างหาคำตอบในแต่ละข้อ เวลาจะนับถอยหลังเรื่อย ๆ และค่าพลังจะลดลงตามจำนวนเวลาที่ใช้ไป ตั้งแต่ 10 --> 7 --> 5 --> 3 --> 1 หน่วยพลังตามลำดับ หากตอบถูก จะได้รับค่าพลังตามจำนวนเวลาที่ตอบได้ แต่หากตอบผิด จะหมดสิทธิ์ตอบคำถามในข้อนั้น ๆ แต่ทีมตรงข้ามยังสามารถตอบคำถามได้ภายในเวลาตามค่าพลังที่เหลือ

**เกมที่ 3: Final Battle**
เกมนี้ใช้ในรอบแรก รอบก่อนรองชนะเลิศ และรอบรองชนะเลิศ โดยทั้ง 2 ทีมจะได้ตอบคำถามในโจทย์เดียวกันพร้อมกันทั้งทีม หลังจากพิธีกรอ่านคำถามจบ ในบางตอน อาจารย์ที่ปรึกษาจะมอบสูตรคำนวณให้เป็นตัวช่วย หลังจากนั้น - ในรอบแรก จะมีการประมูล (Bid Battle) สิ่งของ 3 ชิ้นที่เกี่ยวกับโจทย์ โดยใช้ค่าพลังที่เหลือเป็นตัวประมูล (แต่ในกรณีที่มีเพียงทีมเดียวที่มีค่าพลังเหลืออยู่ ของทั้ง 3 ชิ้นจะเป็นของทีมที่มีค่าพลังโดยอัตโนมัติโดยจ่ายเพียงชิ้นละ 1 หน่วยพลัง รวม 3 หน่วยพลัง) หลังจากประมูลแล้ว ทั้ง 2 ทีมจะได้หาคำตอบ โดยใช้เครื่องมือจากห้องปฏิบัติการได้ฟรีตลอดการไขปริศนา รวมถึงจ่ายครั้งละ 5 หน่วยพลังเพื่อสืบค้นข้อมูลผ่านอินเทอร์เน็ตเพิ่ม (Search) ครั้งละ 1 นาที- ในรอบก่อนรองชนะเลิศ ไม่มีการประมูล ทั้ง 2 ทีมจะได้หาคำตอบทันที ส่วนค่าพลังที่เหลือนั้นใช้ซื้ออุปกรณ์ตามที่แต่ละทีมต้องการในห้องปฏิบัติการตามราคาที่ระบุ รวมถึงซื้อกล่องสุ่มกล่องละ 3 หน่วยพลัง- ในรอบรองชนะเลิศ เป็นการผนวกรวมเกม Scene Analysis โดยจำลองเหตุการณ์สมมุติ ให้ทั้ง 2 ทีมสืบหาความจริงให้ถูกต้องด้วยหลักสเตมศึกษา โดยมีการใช้ค่าพลังที่สะสมมาใน 2 เกมแรก ดังนี้
** การซื้ออุปกรณ์ตามที่แต่ละทีมต้องการในห้องปฏิบัติการตามราคาที่ระบุ
** เรียกสมาชิกคนที่ 5 ลงมาช่วยได้ตลอดเกม 10 หน่วยพลัง
** Search 2 นาที ครั้งละ 5 หน่วยพลัง
** การสอบถามนักแสดงในเหตุการณ์สมมุติ 1 หน่วยพลัง/คำถาม
หากทีมใดได้คำตอบแล้วสามารถกดปุ่มเพื่อตอบคำถามได้ทุกเมื่อ เมื่อมีการกดปุ่ม ทีมตรงข้ามจะต้องหยุดหาคำตอบ หากตอบผิด เกมจะดำเนินต่อ และจะต้องคิดหาคำตอบใหม่ แต่ยังตอบได้เรื่อย ๆ จนกว่าจะมีทีมที่กดปุ่มและตอบคำถามถูก ทีมที่ตอบคำถามถูกก่อนจะเป็นทีมผู้ชนะประจำสัปดาห์ทันที ได้ผ่านเข้ารอบต่อไป และได้เล่นในเกม Escape Room เพื่อรับทุนการศึกษาเป็นรางวัลพิเศษ

**เกมที่ 4: Escape Room**
ผู้เข้าแข่งขันทุกคนในทีมผู้ชนะประจำสัปดาห์ จะต้องเข้าไปถอดรหัส 4 หลัก เพื่อออกมาจากห้อง Escape Room ซึ่งมีธีมที่เปลี่ยนแปลงในทุกสัปดาห์ โดยไม่ได้ยินเสียงของพิธีกรและอาจารย์ที่อยู่ด้านนอก ระยะเวลาที่ทั้งทีมใช้ได้ในเกมนี้ขึ้นอยู่กับจำนวนค่าพลังที่เหลืออยู่ทั้งหมด (แต่จะได้เพิ่มอีก 5 หน่วยพลังก่อนเริ่มภารกิจ Escape Room) และจะถูกหัก 1 หน่วยพลัง/นาที ทั้งนี้ สามารถกดรหัสผ่านได้เรื่อย ๆ โดยไม่ถูกลงโทษใด ๆ จนกว่าค่าพลังจะหมด แต่จะมีระดับความยากมากขึ้นเรื่อย ๆ ตามรอบที่ลึกขึ้น หากสามารถถอดรหัสได้ทันเวลา จะได้รับรางวัลพิเศษเป็นทุนการศึกษาจากบางจาก คอร์ปอเรชั่น ดังนี้- รอบแรก = 20,000 บาท- รอบก่อนรองชนะเลิศ = 50,000 บาท- รอบรองชนะเลิศ = 100,000 บาท
ในรอบชิงชนะเลิศ มีการปรับรูปแบบเกมใหม่ทั้งหมด ทั้ง 2 ทีมจะต้องซื้ออุปกรณ์ในห้องปฏิบัติการตามราคาที่ระบุให้ครบทั้งหมดด้วยค่าพลังที่สะสมมาจาก 2 เกมแรก โดยทีมที่มีค่าพลังน้อยกว่าจะถูกเก็บตัว และให้ทีมที่มีค่าพลังมากกว่าเลือกซื้อก่อนเพื่อความยุติธรรม จากนั้นทั้ง 2 ทีมจะต้องเข้าไปเล่นเกมในห้อง Escape Room พร้อมกัน โดยแบ่งเป็น 2 ห้องที่มีรูปแบบเดียวกัน ทั้ง 2 ทีมจะต้องไขรหัส 5 กล่อง เพื่อให้ได้จิกซอว์ 5 ชิ้นสำหรับตีความเป็นรหัส 4 ตัวที่จะกด โดยไม่จำกัดเวลาแบบรอบก่อนหน้า แต่จำกัดสิทธิ์กดรหัสที่ 3 ครั้ง หากกดผิดครบ 3 ครั้ง ระบบคอมพิวเตอร์จะล็อกไม่สามารถกดรหัสได้ครั้งละ 5 นาที ทีมที่ถอดรหัสสำเร็จก่อนจะเป็นทีมที่ชนะเลิศประจำฤดูกาลทันที ได้รับถ้วยรางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และทุนการศึกษา 1,000,000 บาท จากบางจาก คอร์ปอเรชั่น ส่วนทีมที่ได้รับรางวัลรองชนะเลิศจะได้รับทุนการศึกษา 500,000 บาท จากบางจาก คอร์ปอเรชั่น เช่นกัน

**Mini Game**
เป็นเกมพิเศษเพื่อให้ทั้ง 2 ทีมสะสมค่าพลังเพิ่ม โดยให้ใช้สัญลักษณ์ + - * / () สร้างสมการจากเลข 4 ตัวที่กำหนดให้มีผลลัพธ์รวม 24 ให้มากที่สุดในเวลา 2 นาที โดยจะได้รับ 1 หน่วยพลัง/สมการที่ถูกต้อง เกมนี้สามารถเกิดขึ้นได้เพียง 1 ครั้ง/แมตช์ ในรอบแรกและรอบก่อนรองชนะเลิศ ในกรณีที่รายการประเมินว่ามีทีมที่มีค่าพลังไม่เพียงพอสำหรับในเกมต่อไปอย่างน้อย 1 ทีม

**ภาพรวมในแต่ละฤดูกาล**

**รางวัล**

**ในประเทศ**

**ระดับนานาชาติ**

**ดูเพิ่ม**
 วิทยสัประยุทธ์- Sci Fighting วิทย์สู้วิทย์

**อ้างอิง**

**แหล่งข้อมูลอื่น**
 Genwit อัจฉริยะพันธุ์ใหม่

หมวดหมู่:รายการโทรทัศน์ช่องเวิร์คพอยท์ทีวี
หมวดหมู่:กลุ่มบางจาก
หมวดหมู่:การแข่งขันชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดา
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2567
หมวดหมู่:เกมโชว์ไทยในคริสต์ทศวรรษ 2020
หมวดหมู่:ควิซโชว์ไทยในคริสต์ทศวรรษ 2020